543254

**KJE BOM ŽIVEL/A MED ŠTUDIJEM?**

KLJUČNE INFORMACIJE namestitve v študentske domove Univerze na Primorskem, zasebne študentske domove, dijaško študentske domove in pri zasebniku so:

**RAZPIS ZA SPREJEM IN PODALJŠANJE BIVANJA -** Praviloma je**Razpis za sprejem in podaljšanje bivanja** objavljen v juniju na naši spletni strani (<http://www.sd.upr.si/nastanitev_v_sd/razpis/>).

**ODDAJA PROŠNJE ZA SPREJEM -** Prošnje za sprejem oddate, ko je objavljen Razpis za sprejem in podaljšanje bivanja (rok za oddajo 16.8.2023). Študent lahko odda le eno vlogo.

Prošnjo boste **obvezno oddali elektronsko** na spletnem portalu eVŠ <http://portal.evs.gov.si/bivanje/>

 Oddaja je mogoča na dva načina:

* Prijava z digitalnim potrdilom (več informacij, kako ga pridobite, najdete na: [www.sigen-ca.si/pridobitev\_fizicni.php](http://www.sigen-ca.si/pridobitev_fizicni.php)). Vse podatke, soglasja in priloge lahko pošljete samo elektronsko (priloge lahko pošljete tudi po pošti).
* Prijava z uporabniškim imenom in geslom (oboje si obvezno zapišite in shranite!). Ko prošnjo oddate elektronsko, jo **OBVEZNO NATISNITE, PODPIŠITE sebe in vse polnoletne člane družine in PRIPOROČENO POŠLJITE** (s prilogami) po pošti ali oddajte osebno.

**Natančno preberite razpis in navodila za izpolnjevanje elektronske prošnje za bivanje! Z oddajo prošnje ne odlašajte do zadnjega dne!**

**KATERE POGOJE MORA IZPOLNJEVATI ŠTUDENT, DA PRIDOBI SUBVENCIONIRANO BIVANJE? -** Splošni pogoji za dodelitev subvencije so določeni v 12. členu **Pravilnika o subvencioniranju bivanja,** študenti pa morajo izpolnjevati naslednje splošne pogoje:
a) so državljani Republike Slovenije,
b) imajo status študenta in se izobražujejo po programih, ki se izvajajo kot redni ali izredni študij, ter niso v delovnem razmerju ali samozaposleni,
c) imajo status študenta in se izobražujejo po programih, ki se izvajajo kot izredni študij najmanj tri dni v tednu ter niso v delovnem razmerju ali samozaposleni,
d) povprečni bruto dohodek na člana družine v preteklem letu ne presega 150 % povprečne bruto plače na zaposlenega v Republiki Sloveniji v istem obdobju,
e) imajo stalno prebivališče oddaljeno najmanj 25 km od kraja študija,
f) niso izključeni iz doma.

**KATERI ČLANI GOSPODINJSTVA SE UPOŠTEVAJO PRI IZRAČUNU MATERIALNEGA POLOŽAJA ŠTUDENTA? -** Materialni položaj (12. in 15. člen Pravilnika). Upoštevajo se samo/vsi družinski člani, ki so na dan poizvedbe navedeni v gospodinjski evidenci, ki jo vodi Ministrstvo za notranje zadeve (lahko tudi stari starši; člani, ki se niso odjavili, čeprav živijo drugje)! Če kateri od staršev ni prijavljen v skupnem gospodinjstvu, **priložite potrdilo o preživnini, pokojnini po njem ipd.**. Priložite tudi dokazila, ki jih Pisarna ne more pridobiti, (če družinski člani niso podpisali soglasja, da jih pisarna pridobi sama ipd.) priloži kandidat: fotokopije potrdil o dohodkih družinskih članov v letu 2022, preživnine, katastrski dohodek, pokojnine, socialne in druge pomoči, bruto plača v tujini, itd.).

**VSELITEV V ŠTUDENTSKE DOMOVE -** V skladu s **Pravilnikom o subvencioniranju bivanja** in **Razpisom za sprejem in podaljšanje bivanja** vloge točkujemo. Na osnovi doseženih točk (točkujejo se materialno stanje, uspeh in oddaljenost) so novi študenti uvrščeni na informativni prednostni seznam in ko izpolnjujejo vse pogoje, na domač naslov prejmejo odločbo o izpolnjevanju pogojev za subvencionirano bivanje. **Prednostni seznam** bo objavljen na naši spletni strani od 10. septembra dalje.

**CENE BIVANJA - Cenik** je objavljen na naši spletni strani - <http://www.sd.upr.si/up_sd/cenik/>.

Za dodatne informacije lahko pokličete **Dubravko Ražman, na 051 626 977 ali na (05) 611 75 07**.

**ŽELIMO SI, DA SE BOSTE ODLOČILI ZA ŠTUDIJ NA UNIVERZI NA PRIMORSKEM IN POMAGALI VAM BOMO PRI NAMESTITVI V ČASU ŠTUDIJA!**

**Koper, 20.1.2023 Kolektiv UP ŠD**

**Več informacij na spletni predstavitvi v petek, 17. 2. 2023 in v soboto, 18.2. 2023 ob 9.00 in 12.00.**

**(9.00) Predstavitev Študentski domovi UP:** <https://upr-si.zoom.us/j/83951862932>

**(12.00) UP: Prijavno- vpisni postopki:** <https://upr-si.zoom.us/j/81538830964>